				|

		52014PC0714

			Prijedlog ODLUKE EUROPSKOG PARLAMENTA I VIJEĆA o stavljanju izvan snage određenih akata u području policijske i pravosudne suradnje u kaznenim stvarima /* COM/2014/0714 final - 2014/0338 (COD) */

			   	OBRAZLOŽENJE
1.           KONTEKST PRIJEDLOGA
Prioritet je Komisije osigurati da zakonodavna
pravna stečevina EU-a bude ažurirana i odgovara svrsi. Europski parlament,
Vijeće i Komisija već su se u okviru međuinstitucijskog
sporazuma o boljoj izradi zakonodavstva[1]
od 16. prosinca 2003. dogovorili da bi se opseg prava EU-a trebao smanjiti
stavljanjem izvan snage akata koji se više ne primjenjuju. Ti bi se akti trebali ukloniti iz pravne stečevine Europske unije kako bi se poboljšala transparentnost
i osigurala veća
sigurnost za sve građane i države članice.
To je u skladu s
politikom Komisije o primjerenosti propisa. U svojoj Komunikaciji iz lipnja
2014. o „Programu za primjerenost i učinkovitost propisa (REFIT):
Trenutačno stanje i izgledi za budućnost”[2], Komisija je izjavila
da pregledava pravnu stečevinu u odnosu na policijsku i pravosudnu
suradnju u kaznenim stvarima kako bi utvrdila koji bi se akti mogli staviti
izvan snage u kontekstu isteka prijelaznog razdoblja utvrđenog u
ugovorima.
Komisija je sada dovršila svoju procjenu pravnih akata
povezanih s područjem slobode, sigurnosti i pravde, uključujući
nekadašnji treći stup pravne stečevine. Mnogi akti doneseni proteklih
desetljeća više nemaju pravni učinak. Više nisu relevantni zbog svoje
privremene prirode ili je njihov sadržaj uključen u naknadne akte.
Komisija, zbog pravne sigurnosti, predlaže da Europski parlament i Vijeće stave
izvan snage mjere iz ovog prijedloga.
I. Odlukom Izvršnog odbora SCH/Com-ex (93)14 o
poboljšanju praktične pravosudne suradnje u borbi protiv trgovine drogom[3] obuhvaćena je
jedino situacija kada je država članica odbila praktičnu pravosudnu
suradnju u borbi protiv trgovine drogom. Ta je Odluka zastarjela kada je na
snagu stupila Konvencija o uzajamnoj pomoći u kaznenim stvarima između
država članica Europske unije[4]
kojom se previđa šira suradnja među državama članicama i u
području politike o drogama.
II. Izjava Izvršnog odbora SCH/Com-ex (97) decl. 13 rev
2[5] obuhvaća situacije kada jedan od roditelja otme ili nezakonito
odvede maloljetnika od osobe kojoj je dodijeljeno pravo skrbništva. Izjava je
zastarjela nakon što su na snagu stupile Uredba 562/2006[6] i Provedbena odluka
Komisije 2013/115/EU[7]
kojima su predviđena nova pravila o provjeri maloljetnika pri prelasku
vanjskih granica i u odnosu na odgovarajuće aktivnosti ureda SIRENE.
III. Odlukom
Izvršnog odbora SCH/Com-ex (98) 52[8]
donesen je Schengenski priručnik o prekograničnoj policijskoj
suradnji koji pomaže državama članicama u izvršavanju prekograničnih
aktivnosti. Odluka je zastarjela nakon što je sadržaj priručnika
uključen u noviji ažurirani katalog preporuka za pravilnu primjenu
schengenske pravne stečevine i najbolje prakse: policijska suradnja[9], Priručnik o
prekograničnim aktivnostima[10]
i Pravilnik o časnicima za vezu[11].
IV. Odlukom
Vijeća 2008/173/EZ[12]
utvrđeno je detaljno područje primjene, organizacija, koordinacija i
postupci vrednovanja za određene testove Schengenskog informacijskog
sustava II (SIS II) s ciljem procjene može li u fazi razvoja SIS II
funkcionirati u skladu s tehničkim i funkcionalnim zahtjevima
utvrđenima u pravnim instrumentima SIS II. Ta Odluka nema pravni
učinak otkad je SIS II pušten u promet 9. travnja 2013.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Dijalog o utvrđivanju pravnih mjera za nekadašnji treći stup
pravne stečevine koji je zastario, između Komisije i predstavnika
država članica i Tajništva Vijeća u okviru skupine prijatelja
predsjedništva koja je osnovana u cilju ispitivanja svih pitanja povezanih sa
završetkom prijelaznog razdoblja od pet godina utvrđenog u članku 10.
Protokola 36 uz ugovore, održao se 2014.
3.           PRAVNI ELEMENTI PRIJEDLOGA
Sažetak
predloženih mjera
Prijedlogom
se stavlja izvan snage niz pravnih mjera u području policijske i
pravosudne suradnje u kaznenim stvarima za koje se utvrdilo da su zastarjele.
Pravna osnova
Pravna
osnova za stavljanje izvan snage Odluke Izvršnog odbora od 14. prosinca 1993. o
poboljšanju praktične pravosudne suradnje u borbi protiv trgovine drogom
(SCH/Com-ex (93) 14) je članak 82. stavak 1. točka (d) Ugovora o
funkcioniranju Europske unije.
Pravna
osnova za stavljanje izvan snage Odluke Izvršnog odbora od 9. veljače
1998. o otmici maloljetnika (SCH/Com-ex (97) decl. 13 rev 2) je članak 87.
stavak 2. točka (a) Ugovora o funkcioniranju Europske unije.
Pravna osnova za
stavljanje izvan snage Odluke Izvršnog odbora od 16. prosinca 1998. o
prekograničnoj policijskoj suradnji u području sprečavanja i
otkrivanja kaznenih djela (SCH/Com-ex (98) 52) je članak 87. stavak 2.
točka (c) Ugovora o funkcioniranju Europske unije.
Pravna osnova za
stavljanje izvan snage Odluke Vijeća 2008/173/EZ od 18. veljače 2008.
o testovima druge generacije Schengenskog informacijskog sustava (SIS II) je
članak 87. stavak 2. točka (a) Ugovora o funkcioniranju Europske
unije.
   Načela supsidijarnosti i proporcionalnosti   Mjere na koje se odnosi ovaj prijedlog zastarjele su jer je njihov sadržaj uključen u naknadne akte ili više nisu relevantne zbog svoje privremene prirode. Stoga je potrebno u skladu s načelom supsidijarnosti i proporcionalnosti staviti te mjere izvan snage. Na zakonodavcu je Unije da u tu svrhu donese potrebne mjere.
   Izbor instrumenta
 Predloženi instrument: odluka Europskog parlamenta i Vijeća.
4.           PRORAČUNSKE IMPLIKACIJE

Prijedlog
nema nikakav učinak na proračun.
2014/0338 (COD)
Prijedlog
ODLUKE EUROPSKOG PARLAMENTA I VIJEĆA
o stavljanju izvan snage određenih akata
u području policijske i pravosudne suradnje u kaznenim stvarima
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 82. stavak 1. točku (d) te
članak 87. stavak 2. točke (a) i (c),
uzimajući u obzir prijedlog Europske
komisije,
nakon prosljeđivanja nacrta zakonodavnog
akta nacionalnim parlamentima,
djelujući u skladu s redovnim
zakonodavnim postupkom,
budući da:
(1)       Poboljšanje transparentnosti
prava Unije ključni je element strategije za bolju izradu zakonodavstva
koju institucije Unije provode. U tom je kontekstu primjereno iz zakonodavstva
na snazi ukloniti one akte koji ne služe svrsi.
(2)       Mnogi akti doneseni u
području policijske i pravosudne suradnje u kaznenim stvarima više nisu
relevantni zbog svoje privremene
prirode ili jer je njihov sadržaj obuhvaćen naknadnim aktima,
iako nisu stavljeni izvan snage.
(3)       Cilj je Odluke Izvršnog
odbora SCH/Com-ex (93)14[13]
bio poboljšati praktičnu pravosudnu suradnju u borbi protiv trgovine
drogom samo u slučajevima kada bi država članica odbila suradnju. Ta
je Odluka zastarjela kada je na snagu stupila Konvencija o uzajamnoj
pomoći u kaznenim stvarima između država članica Europske unije[14] kojom se previđa
šira suradnja među državama članicama u području politike o
drogama.
(4)       Izjava Izvršnog odbora
SCH/Com-ex (97) decl. 13 rev 2[15]
obuhvaća situacije kada jedan od roditelja otme ili nezakonito odvede
maloljetnika od osobe kojoj je dodijeljeno pravo skrbništva. Izjava je
zastarjela nakon što su na snagu stupile Uredba (EZ) br. 562/2006
Europskog parlamenta i Vijeća[16]
i Provedbena odluka Komisije 2013/115/EU[17]
kojima su predviđena nova pravila o provjeri maloljetnika pri prelasku
vanjskih granica i u odnosu na odgovarajuće aktivnosti ureda SIRENE.
(5)       Odlukom Izvršnog odbora
SCH/Com-ex (98) 52[18]
donesen je Schengenski priručnik o prekograničnoj policijskoj suradnji
koji pomaže državama članicama u izvršavanju prekograničnih
aktivnosti. Odluka je zastarjela nakon što je sadržaj priručnika
uključen u noviji ažurirani katalog preporuka za pravilnu primjenu
schengenske pravne stečevine i najbolje prakse: policijska suradnja,
Priručnik o prekograničnim aktivnostima i pravilnik o časnicima
za vezu.
(6)       Odlukom Vijeća
2008/173/EZ[19]
utvrđeno je detaljno područje primjene, organizacija, koordinacija i
postupci vrednovanja za određene testove Schengenskog informacijskog sustava
II (SIS II) s ciljem procjene može li u fazi razvoja SIS II funkcionirati u
skladu s tehničkim i funkcionalnim zahtjevima utvrđenima u pravnim
instrumentima SIS II. Ta Odluka nema pravni učinak otkad je SIS II postao
operativan 9. travnja 2013.
(7)       Radi pravne sigurnosti i
jasnoće, te zastarjele odluke i izjave trebalo bi staviti izvan snage.
(8)       Budući da se cilj ove
Odluke, što je prvenstveno staviti izvan snage mnoge zastarjele akte Unije u
području policijske i pravosudne suradnje u kaznenim stvarima, ne može
ostvariti na razini država članica, već samo na razini Unije, ova
Odluka ispunjava zahtjeve načela supsidijarnosti utvrđene u
članku 5. Ugovora. U skladu s načelom proporcionalnosti, kako je
utvrđen u tom članku, ova Odluka ne izlazi iz okvira potrebnog za
ostvarenje tog cilja.
(9)       U skladu s člankom 1.
Protokola br. 22 o stajalištu Danske, koji je priložen Ugovoru o Europskoj
uniji i Ugovoru o funkcioniranju Europske unije, Danska ne sudjeluje u
donošenju ove Odluke.
(10)     Ova Odluka predstavlja razvoj
odredaba schengenske pravne stečevine u kojoj Irska sudjeluje u skladu s
člankom 5. Protokola o uključivanju schengenske pravne stečevine
u okvir Europske unije koji je priložen Ugovoru o Europskoj uniji i Ugovoru o
funkcioniranju Europske unije, te s člankom 6. stavkom 2. Odluke
Vijeća 2002/192/EZ[20].

(11)     Ujedinjena Kraljevina 24.
srpnja 2013. dostavila je obavijest iz članka 10. stavka 4. prvog
podstavka Protokola (br. 36) o prijelaznim odredbama da, u odnosu na akte iz
članka  10. stavka 1. tog Protokola, ne prihvaća ovlasti
institucija iz članka 10. stavka 1.Protokola. Stoga se svi akti iz
članka  10. stavka 1. Protokola prestaju  primjenjivati na Ujedinjenu
Kraljevinu od 1.  prosinca  2014. Ujedinjena Kraljevina 20. studenoga
2014. dostavila je obavijest iz članka 10. stavka 5. Protokola. Ujedinjena
Kraljevina dostavila je obavijest da s učinkom od 1. prosinca 2014. želi
sudjelovati u 35 akata koji bi se u suprotnom prestali na nju primjenjivati od
istog datuma u skladu s člankom 10. stavkom 4. Protokola. Popis 35
spomenutih akata ne uključuje one iz ove Odluke. Ujedinjena Kraljevina
stoga ne sudjeluje u donošenju ove Odluke.
(12)     U pogledu Islanda i Norveške,
ova Odluka predstavlja razvoj odredaba schengenske pravne stečevine u
smislu Sporazuma sklopljenog između Vijeća Europske unije i Republike
Islanda i Kraljevine Norveške o pridruživanju tih dvaju država provedbi,
primjeni i razvoju schengenske pravne stečevine[21], koji su
obuhvaćeni područjem iz članka 1. Odluke Vijeća 1999/437/EZ[22].
(13)     U pogledu Švicarske, ova
Odluka predstavlja razvoj odredaba schengenske pravne stečevine u smislu
Sporazuma sklopljenog između Europske unije, Europske zajednice i
Švicarske Konfederacije o pridruživanju Švicarske Konfederacije provedbi,
primjeni i razvoju pravne stečevine[23],
koji su obuhvaćeni područjem iz članka 1. Odluke 1999/437/EZ u
vezi s člankom 3. Odluke Vijeća 2008/149/PUP[24].
(14)     U pogledu Lihtenštajna, ova
Odluka predstavlja razvoj odredaba schengenske pravne stečevine u smislu
Protokola između Europske unije, Europske zajednice, Švicarske
Konfederacije i Kneževine Lihtenštajna o pristupanju Kneževine Lihtenštajna
Sporazumu između Europske unije, Europske zajednice i Švicarske Konfederacije
o pridruživanju Švicarske Konfederacije provedbi, primjeni i razvoju
schengenske pravne stečevine[25],
koji su obuhvaćeni područjem iz članka 1. Odluke 1999/437/EZ u
vezi s člankom 3. Odluke Vijeća 2011/349/EU[26],
DONIJELI SU OVU ODLUKU:
Članak 1.
Stavljanje
izvan snage zastarjelih akata
Odluke Izvršnog odbora SCH/Com-ex (93)14 i
(98) 52, Izjava Izvršnog odbora SCH/Com-ex (97) decl.13 rev 2 i Odluka
Vijeća 2008/173/EZ stavljaju se izvan snage.
Članak 2.
Stupanje
na snagu
Ova Odluka stupa na snagu dvadesetog dana od
dana objave u Službenom listu Europske unije.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL C 321,
31.12.2003., str. 1.
[2]               COM(2014)
368 završna verzija, 18.6.2014.
[3]           Odluka Izvršnog
odbora od 14. prosinca 1993. o poboljšanju praktične pravosudne suradnje u
borbi protiv trgovine drogom (SCH/Com-ex (93) 14) (SL L 239, 22.9.2000., str.
427.).
[4]               Konvencija
od 29. svibnja 2000., koju je donijelo Vijeće u skladu s člankom 34.
Ugovora o Europskoj uniji, o uzajamnoj pomoći u kaznenim stvarima
među državama članicama Europske unije i Protokol
uz Konvenciju o
uzajamnoj pomoći u kaznenim stvarima među državama članicama
Europske unije koju je donijelo Vijeće u skladu s člankom 34.  Ugovora o Europskoj
uniji (SL C 326 od 21.11.2001.).
[5]               Izjava
Izvršnog odbora od 9. veljače 1998. o otmici maloljetnika (SCH/Com-ex (97)
decl. 13 rev 2) (SL L 239, 22.9.2000., str. 436.).
[6]               Uredba (EZ)
br. 562/2006 Europskog parlamenta i Vijeća od 15. ožujka 2006. o
Zakoniku Zajednice o pravilima kojima se uređuje kretanje osoba preko
granica (Zakonik o schengenskim granicama) (SL L 105, 13.4.2006.,
str. 1–32.).
[7]               Provedbena
odluka Komisije 2013/115/EU od 26. veljače 2013. o usvajanju
Priručnika Sirene i drugih provedbenih mjera za drugu generaciju
Schengenskog informacijskog sustava (SIS II) (SL L 71, 14.3.2013.,
str. 1.).
[8]               Odluka
Izvršnog odbora od 16. prosinca 1998. o Priručniku o prekograničnoj
policijskoj suradnji (SCH/Com-ex (98) 52) (SL L 239, 22.9.2000., str. 408.).
[9]               15785/2/10
REV 2, 25. siječnja 2011.
[10]             10505/2/09
REV 2, 3. rujna 2009.
[11]          10504/2/09 REV
2, 17. srpnja 2009.
[12]             Odluka
Vijeća 2008/173/EZ od 18. veljače 2008. o testovima druge
generacije Schengenskog informacijskog sustava (SIS II) (SL L 57,
1.3.2008., str. 14.).
[13]          Odluka Izvršnog odbora od 14. prosinca 1993.
o poboljšanju praktične pravosudne suradnje u borbi protiv trgovine drogom
(SCH/Com-ex (93) 14) (SL L
239, 22.9.2000., str. 427.)
[14]             Konvencija od 29. svibnja 2000., koju je donijelo Vijeće u skladu s člankom 34. Ugovora o Europskoj uniji, o uzajamnoj pomoći u kaznenim stvarima među državama članicama Europske unije (SL
C 197, 12.7.2000., str. 3.) i Protokol uz Konvenciju o uzajamnoj pomoći u
kaznenim stvarima među državama članicama Europske unije koju je
donijelo Vijeće u skladu s člankom 34.  Ugovora o Europskoj
uniji (SL C 326,  21.11.2001., str. 1.).
[15]             Izjava Izvršnog odbora od 9.
veljače 1998. o otmici maloljetnika (SCH/Com-ex (97) decl. 13 rev 2) (SL
L 239, 22.9.2000., str. 436.).
[16]             Uredba (EZ) br. 562/2006
Europskog parlamenta i Vijeća od 15. ožujka 2006. o Zakoniku Zajednice o
pravilima kojima se uređuje kretanje osoba preko granica (Zakonik o
schengenskim granicama) (SL L 105, 13.4.2006., str. 1.).
[17]             Provedbena
odluka Komisije 2013/115/EU od 26. veljače 2013. o usvajanju Priručnika
Sirene i drugih provedbenih mjera za drugu generaciju Schengenskog
informacijskog sustava (SIS II) (SL L 71, 14.3.2013., str. 1.).
[18]             Odluka
Izvršnog odbora od 16. prosinca 1998. o Priručniku o prekograničnoj
policijskoj suradnji (SCH/Com-ex (98) 52) (SL L 239, 22.9.2000., str. 408.).
[19]             Odluka Vijeća 2008/173/EZ od
18. veljače 2008. o testovima druge generacije Schengenskog
informacijskog sustava (SIS II) (SL L 57, 1.3.2008., str. 14.).
[20]             SL L 64, 7.3.2002., str. 20.
[21]             SL L 176, 10.7.1999., str. 36.
[22]             Odluka Vijeća 1999/437/EZ od
17. svibnja 1999. o određenim aranžmanima za primjenu Sporazuma
sklopljenog između Vijeća Europske unije i Republike Islanda i Kraljevine
Norveške o pridruživanju tih dviju država provedbi, primjeni i razvoju
schengenske pravne stečevine (SL L 176, 10.7.1999., str. 31.).
[23]             SL L 53,
27.2.2008., str. 52.
[24]             Odluka Vijeća 2008/149/PUP od
28. siječnja 2008. o sklapanju, u ime Europske unije, Sporazuma
između Europske unije, Europske zajednice i Švicarske Konfederacije o
pridruživanju Švicarske Konfederacije provedbi, primjeni i razvoju schengenske
pravne stečevine (SL L 53, 27.2.2008., str. 50.).
[25]             SL L 160, 18.6.2011., str. 3.
[26]             Odluka Vijeća 2011/349/EU od
7. ožujka 2011. o sklapanju u ime Europske unije Protokola između
Europske unije, Europske zajednice, Švicarske Konfederacije i Kneževine
Lihtenštajna o pristupanju Kneževine Lihtenštajna Sporazumu između
Europske unije, Europske zajednice i Švicarske Konfederacije o pridruživanju
Švicarske Konfederacije provedbi, primjeni i razvoju schengenske pravne
stečevine, posebno u odnosu na pravosudnu suradnju u kaznenim stvarima i
policijsku suradnju (SL L 160, 18.6.2011., str. 1.).


				|

		52014PC0034

			Prijedlog ODLUKE VIJEĆA o stajalištu koje Europska unija treba zauzeti u okviru Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima u pogledu izmjene Odluke br. 2/2003 Zajedničkog odbora za poljoprivredu /* COM/2014/034 final */

			   	OBRAZLOŽENJE
1.           KONTEKST PRIJEDLOGA
Sporazum
između Europske zajednice i Švicarske Konfederacije o trgovini
poljoprivrednim proizvodima (u daljnjem tekstu „Sporazum”) stupio je na snagu
1. lipnja 2002.
Stranke
Sporazuma donijele su 2011. Prilog 12. Sporazumu koji se odnosi na zaštitu
oznaka izvornosti i oznaka zemljopisnog podrijetla poljoprivrednih i
prehrambenih proizvoda.
Na
temelju članka 15. stavka 6. Priloga 12. Sporazumu, Zajedničkom
odboru za poljoprivredu (u daljnjem tekstu „Odbor”) na njegov zahtjev pomaže
radna skupina „ZOI / ZOZP”.
Odlukom
Odbora br. 2/2003 osnovane su radne skupine i donesene njihove
nadležnosti.
Nakon donošenja Priloga 12. Sporazumu,
potrebno je izmijeniti Odluku Odbora br. 2/2003, posebno kad je riječ
o osnovi u Sporazumu i nadležnosti radne skupine „ZOI / ZOZP”.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UTJECAJA
Cilj je prijedloga jednostavna izmjena Odluke
Odbora br. 2/2003 posebno kad je riječ o osnovi u Sporazumu i
nadležnosti radne skupine „ZOI / ZOZP”. Tekst Odluke
Zajedničkog odbora sastavljen je u suradnji sa švicarskim vlastima.
Procjena utjecaja nije provedena.
3.           PRAVNI ELEMENTI PRIJEDLOGA
Odluka se temelji na Ugovoru o funkcioniranju
Europske unije, a posebno njegovu članku 207. stavku 4. u vezi s
člankom 218. stavkom 9.
2014/0015 (NLE)
Prijedlog
ODLUKE VIJEĆA
o stajalištu koje Europska unija treba
zauzeti u okviru Zajedničkog odbora za poljoprivredu osnovanog Sporazumom
između Europske zajednice i Švicarske Konfederacije o trgovini poljoprivrednim
proizvodima u pogledu izmjene Odluke br. 2/2003 Zajedničkog odbora za
poljoprivredu
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Sporazum između Europske
zajednice i Švicarske Konfederacije o trgovini poljoprivrednim proizvodima[1] (u daljnjem tekstu
„Sporazum”) stupio je na snagu 1. lipnja 2002.
(2)       Člankom 6. Sporazuma
osnovan je Zajednički odbor za poljoprivredu (u daljnjem tekstu „Odbor”)
koji je nadležan za upravljanje Sporazumom i kojim se osigurava njegova
provedba.
(3)       U skladu s člankom 6.
stavcima 4. i 7. Sporazuma, Odbor je 21. listopada 2003. donio internu uredbu[2] i osnovao radne skupine
potrebne za provedbu prilogâ Sporazumu[3].
(4)       Odlukom Zajedničkog
odbora br. 2/2003 osnovano je više radnih skupina, među kojima i
radna skupina „ZOI / ZOZP”, i utvrđene su njihove nadležnosti. U skladu s
Prilogom toj Odluci, glavna zadaća radne skupine „ZOI / ZOZP” jest istraživati
zajedničku zaštitu ZOI-ja i ZOZP-ova.
(5)       Europska unija i Švicarska
Konfederacija sklopile su 2011. Sporazum o zaštiti oznaka izvornosti i oznaka
zemljopisnog podrijetla[4]
kojim je Sporazum izmijenjen dodavanjem novog Priloga 12. o zaštiti oznaka
izvornosti i oznaka zemljopisnog podrijetla poljoprivrednih i prehrambenih
proizvoda.
(6)       Dvostrana radna skupina „ZOI
/ ZOZP” održala je sastanak kako bi posebno ispitala izmjenu Odluke
Zajedničkog odbora br. 2/2003 u pogledu nadležnosti radne skupine
„ZOI / ZOZP” kako bi se u obzir uzela izmjena Sporazuma.
(7)       Stoga je Odluku
Zajedničkog odbora br. 2/2003 o osnivanju radnih skupina i
utvrđivanju njihovih nadležnosti potrebno izmijeniti,
DONIJELO JE OVU ODLUKU:
Članak 1.
Stajalište Europske unije u okviru
Zajedničkog odbora za poljoprivredu osnovanog na temelju članka 6.
Sporazuma između Europske zajednice i Švicarske Konfederacije o trgovini
poljoprivrednim proizvodima temelji se na nacrtu Odluke Zajedničkog odbora
za poljoprivredu koja je u Prilogu ovoj Odluci.
Predstavnici Unije u Zajedničkom odboru
za poljoprivredu mogu prihvatiti manje izmjene nacrta Odluke bez nove odluke
Vijeća.
Članak 2.
Odluka Zajedničkog odbora za
poljoprivredu objavljuje se u Službenom listu Europske unije.
Članak 3.
Ova Odluka
stupa na snagu na dan objave u Službenom listu Europske unije.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 114,
30.4.2002., str. 132.
[2]               Zajedničko stajalište koje je Vijeće donijelo
21. srpnja 2003.; Odluka br. 1/2003 Zajedničkog odbora od 21.
listopada 2003. o donošenju interne uredbe (SL L 303, 21.11.2003.,
str. 24.).
[3]               Zajedničko stajalište koje je Vijeće donijelo
21. srpnja 2003.; Odluka br. 2/2003 Zajedničkog odbora od 21.
listopada 2003. o osnivanju radnih skupina i utvrđivanju njihovih
nadležnosti (SL L 303, 21.11.2003., str. 27.).
[4]               SL L 297, 16.11.2011., str. 3.
PRILOG
NACRT
ODLUKE BR. 2/2014 ZAJEDNIČKOG ODBORA ZA POLJOPRIVREDU

od ...
o izmjeni Odluke br. 2/2003 Zajedničkog odbora za poljoprivredu
ZAJEDNIČKI ODBOR ZA POLJOPRIVREDU,
uzimajući u obzir Sporazum između
Europske zajednice i Švicarske Konfederacije o trgovini poljoprivrednim
proizvodima, a posebno njegov članak 6. stavak 7.,
budući da:
(1)          Sporazum između Europske
zajednice i Švicarske Konfederacije o trgovini poljoprivrednim proizvodima (u
daljnjem tekstu „Sporazum”) stupio je na snagu 1. lipnja 2002.
(2)          Prilog 12. Sporazumu odnosi
se na zaštitu oznaka izvornosti i oznaka zemljopisnog podrijetla
poljoprivrednih i prehrambenih proizvoda.
(3)          Na temelju članka 15.
stavka 6. Priloga 12. Sporazumu, Zajedničkom odboru za poljoprivredu (u
daljnjem tekstu „Odbor”) na njegov zahtjev pomaže radna skupina „ZOI / ZOZP”.
(4)          Odlukom Odbora
br. 2/2003 osnovane su radne skupine i utvrđene njihove nadležnosti.
(5)          Nakon donošenja Sporazuma o zaštiti oznaka izvornosti i
oznaka zemljopisnog podrijetla za poljoprivredne i prehrambene proizvode od 1.
prosinca 2011. kojim je Sporazumu dodan Prilog 12., potrebno je izmijeniti
Odluku Odbora br. 2/2003, posebno kad je riječ o osnovi u Sporazumu i
nadležnosti radne skupine „ZOI / ZOZP”,
ODLUČIO JE :
Članak 1.
Prilog Odluci br. 2/2003 Zajedničkog
odbora za poljoprivredu od 21. listopada 2003. o osnivanju radnih skupina i
utvrđivanju njihovih nadležnosti, koji se odnosi na radnu skupinu „ZOI /
ZOZP”, mijenja se kako slijedi:
1. Dio „Radna
skupina ,ZOI / ZOZP’” zamjenjuje se sljedećim:
„Radna skupina ,ZOI / ZOZP’
Osnova u Sporazumu (Prilog 12.)
Članak 15.
podstavak 6. Priloga 12. o zaštiti oznaka izvornosti i oznaka zemljopisnog
podrijetla poljoprivrednih i prehrambenih proizvoda
Nadležnosti radne skupine prema članku 15.
1.
Ispitivati sva pitanja povezana s Prilogom 12. i
njegovom provedbom.
2.
U jednakim vremenskim razmacima ispitivati razvoj
internih zakonskih i drugih odredaba stranaka u područjima
obuhvaćenima Prilogom 12.
3.
Posebno sastavljati prijedloge i iznositi ih Zajedničkom
odboru i cilju prilagodbe i ažuriranja dodataka Prilogu 12.”
Članak 2.
Ova Odluka stupa
na snagu ... 2013.
Sastavljeno u ...
... .
Za
Zajednički odbor za poljoprivredu
 Šefica delegacije Europske unije   || Predsjednik i šef švicarske delegacije   || Tajnik Odbora
 Susana MARAZUELA-AZPIROZ || Jacques CHAVAZ || Ioannis VIRVILIS


				|

		52014PC0516

			Prijedlog ODLUKE VIJEĆA o potpisivanju, u ime Europske unije i njezinih država članica, i privremenoj primjeni Dodatnog protokola uz Sporazum o trgovini, razvoju i suradnji između Europske zajednice i njezinih država članica, s jedne strane, i Republike Južne Afrike, s druge strane, kako bi se uzelo u obzir pristupanje Hrvatske Europskoj uniji /* COM/2014/0516 final - 2014/0237 (NLE) */

			   	OBRAZLOŽENJE
Vijeće je 24. rujna 2012. ovlastilo
Komisiju da započne pregovore s Republikom Južnom Afrikom kako bi
zaključila Dodatni protokol uz Sporazum o trgovini, razvoju i suradnji
između Europske zajednice i njezinih država članica, s jedne strane,
i Republike Južne Afrike, s druge strane, kako bi se uzelo u obzir pristupanje
Hrvatske Europskoj uniji („Protokol”).
Ti su pregovori uspješno zaključeni 19.
svibnja 2014.
Komisija predlaže da
Vijeće donese dvije odluke:
(a)          o potpisivanju i privremenoj
primjeni Protokola u ime Europske unije i njezinih država članica i
(b)          o sklapanju Protokola u ime Europske
unije i njezinih država članica.
Aktom o pristupanju Hrvatske,
posebno člankom 6. stavkom 2. drugim podstavkom, predviđa
se da Unija djeluje i u ime država članica.
Priložen je prijedlog Odluke
Vijeća o potpisivanju i privremenoj primjeni Protokola. Komisija predlaže
da Vijeće:
– odluči o potpisivanju i
privremenoj primjeni Protokola u ime Europske unije i njezinih država
članica.
Predložena je usporedna odluka o sklapanju
Protokola u ime Europske unije i njezinih država članica.
2014/0237 (NLE)
Prijedlog
ODLUKE VIJEĆA
o potpisivanju, u ime Europske unije i
njezinih država članica, i privremenoj primjeni Dodatnog protokola uz
Sporazum o trgovini, razvoju i suradnji između Europske zajednice i
njezinih država članica, s jedne strane, i Republike Južne Afrike, s druge
strane, kako bi se uzelo u obzir pristupanje Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 217. u vezi s člankom 218.
stavkom 5.,
uzimajući u obzir Akt o pristupanju
Hrvatske, a posebno njegov članak 6. stavak 2. drugi podstavak,
uzimajući u obzir prijedlog Europske
komisije,
budući da:
(1)       Vijeće je 24. rujna
2012. ovlastilo Komisiju da, u ime Unije i njezinih država članica i
Hrvatske, započne pregovore s Republikom Južnom Afrikom radi sklapanja
Dodatnog protokola uz Sporazum o trgovini, razvoju i suradnji između Europske
unije i njezinih država članica, s jedne strane, i Republike Južne Afrike,
s druge strane, kako bi se uzelo u obzir pristupanje Hrvatske Europskoj uniji
(„Protokol”).
(2)       Ti su pregovori uspješno
zaključeni 19. svibnja 2014.
(3)       Protokol bi trebalo potpisati
u ime Unije i njezinih država članica, podložno njegovu kasnijem
sklapanju, i privremeno primijeniti.
DONIJELO JE OVU ODLUKU:
Članak 1.
Odobrava se potpisivanje, u ime Unije i
njezinih država članica, Dodatnog protokola uz Sporazum o trgovini,
razvoju i suradnji između Europske zajednice i njezinih država
članica, s jedne strane, i Republike Južne Afrike, s druge strane, kako bi
se uzelo u obzir pristupanje Hrvatske Europskoj uniji, podložno sklapanju
navedenog Protokola.
Tekst Protokola priložen je ovoj Odluci.
Članak 2.
Predsjednik Vijeća ovlašten je odrediti
osobu ovlaštenu (osobe ovlaštene) za potpisivanje Protokola u ime Unije i
njezinih država članica.
Članak 3.
Protokol se privremeno primjenjuje u skladu s
njegovim člankom 6. stavkom 3.
Predsjednik Vijeća ovlašten je odrediti
osobu ovlaštenu za slanje obavijesti iz članka 6. stavka 3. Protokola.
Članak 4.
Ova Odluka
stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
PRILOG
DODATNI PROTOKOL
uz Sporazum o trgovini, razvoju i
suradnji između Europske zajednice i njezinih država članica, s jedne
strane, i Republike Južne Afrike, s druge strane, kako bi se uzelo u obzir
pristupanje Republike Hrvatske Europskoj uniji
KRALJEVINA BELGIJA,
REPUBLIKA BUGARSKA,
ČEŠKA REPUBLIKA,
KRALJEVINA DANSKA,
SAVEZNA REPUBLIKA NJEMAČKA,
REPUBLIKA ESTONIJA,
IRSKA,
HELENSKA REPUBLIKA,
KRALJEVINA ŠPANJOLSKA,
FRANCUSKA REPUBLIKA,
REPUBLIKA HRVATSKA,
TALIJANSKA REPUBLIKA,
REPUBLIKA CIPAR,
REPUBLIKA LATVIJA,
REPUBLIKA LITVA,
VELIKO VOJVODSTVO LUKSEMBURG,
MAĐARSKA,
REPUBLIKA MALTA,
KRALJEVINA NIZOZEMSKA,
REPUBLIKA AUSTRIJA,
REPUBLIKA POLJSKA,
PORTUGALSKA REPUBLIKA,
RUMUNJSKA,
REPUBLIKA SLOVENIJA,
SLOVAČKA REPUBLIKA,
REPUBLIKA FINSKA,
KRALJEVINA ŠVEDSKA,
UJEDINJENA KRALJEVINA VELIKE BRITANIJE I SJEVERNE IRSKE,
ugovorne stranke Ugovora o Europskoj uniji i Ugovora o
funkcioniranju Europske unije, dalje u tekstu „države članice Europske
unije”, koje zastupa Vijeće Europske unije,
i
EUROPSKA UNIJA,
s jedne strane,
i
REPUBLIKA JUŽNA AFRIKA, dalje u tekstu „Južna Afrika”,
s druge strane,
zajedno dalje u tekstu „ugovorne stranke”,
BUDUĆI DA je Sporazum o trgovini, razvoju i suradnji
između Europske zajednice i njezinih država članica, s jedne strane,
i Republike Južne Afrike, s druge strane („TDCA”), potpisan u Pretoriji 11.
listopada 1999. i stupio je na snagu 1. svibnja 2004.;
BUDUĆI DA je Ugovor o pristupanju Republike Hrvatske
Europskoj uniji potpisan 9. prosinca 2011. i stupio je na snagu 1. srpnja 2013.;
SPORAZUMJELE SU SE KAKO SLIJEDI:
Članak 1.
Republika Hrvatska postaje ugovorna stranka TDCA-a te na
isti način kao i druge države članice Europske unije donosi i prima
na znanje tekstove TDCA-a, uključujući njegove Priloge i Protokole te
izjave priložene Završnom aktu.
POGLAVLJE I.
IZMJENE TEKSTA TDCA-a,
UKLJUČUJUĆI NJEGOVE PRILOGE I PROTOKOLE
Članak 2.
Jezici i broj izvornika
Članak 108. TDCA-a zamjenjuje se sljedećim:
„Članak 108.
Ovaj je Sporazum sastavljen u dva primjerka, na
bugarskom, češkom, danskom, engleskom, estonskom, finskom, francuskom,
grčkom, hrvatskom, latvijskom, litavskom, mađarskom, malteškom,
nizozemskom, njemačkom, poljskom, portugalskom, rumunjskom,
slovačkom, slovenskom, španjolskom, švedskom i talijanskom jeziku te na
službenim jezicima Južne Afrike osim na engleskom, tj. na sepediju, sesothou,
setswani, siSwatiju, tshivendi, xitsongi, afrikaansu, isiNdbeleu, isiXhosi i
isiZuluu, pri čemu je svaki od tih tekstova jednako vjerodostojan.”
Europska unija dostavit će Južnoj Africi verziju
Sporazuma na hrvatskom jeziku.
Članak 3.
Pravila o podrijetlu
Protokol 1. TDCA-a mijenja se kako slijedi:
1.      Članak 16. stavak 4. zamjenjuje se
sljedećim:
4.       Naknadno izdane potvrde o prometu robe
EUR.1 moraju sadržavati jednu od sljedećih fraza:
BG “ИЗДАДЕН
ВПОСЛЕДСТВИЕ”
ES “EXPEDIDO A POSTERIORI”
CS “VYSTAVENO DODATEČNĚ”
DA “UDSTEDT EFTERFØLGENDE”
DE “NACHTRÄGLICH AUSGESTELLT”
ET “TAGANTJÄRELE VÄLJA ANTUD”
EL “ΕΚΔΟΘΕΝ
ΕΚ ΤΩΝ ΥΣΤΕΡΩΝ”
EN “ISSUED RETROSPECTIVELY”
FR “DÉLIVRÉ A POSTERIORI”
HR “IZDANO NAKNADNO”
IT “RILASCIATO A POSTERIORI”
LV “IZSNIEGTS RETROSPEKTĪVI”
LT “RETROSPEKTYVUSIS IŠDAVIMAS”
HU “KIADVA VISSZAMENŐLEGES HATÁLLYAL”
MT “MAĦRUĠ RETROSPETTIVAMENT”
NL “AFGEGEVEN A POSTERIORI”
PL “WYSTAWIONE RETROSPEKTYWNIE”
PT “EMITIDO A POSTERIORI”
RO “EMIS A POSTERIORI”
SL “IZDANO NAKNADNO”
SK “VYDANÉ DODATOČNE”
FI “ANNETTU JÄLKIKÄTEEN”
SV “UTFÄRDAT I EFTERHAND”;’
2.      Članak 17. stavak 2. zamjenjuje se
sljedećim:
„2.     Tako izdani duplikat mora sadržavati
jednu od sljedećih riječi:
BG
“ДУБЛИКАТ”
ES “DUPLICADO”
CS “DUPLIKÁT”
DA “DUPLIKAT”
DE “DUPLIKAT”
ET “DUPLIKAAT”
EL
“ΑΝΤΙΓΡΑΦΟ”
EN “DUPLICATE”
FR “DUPLICATA”
HR “DUPLIKAT”
IT “DUPLICATO”
LV “DUBLIKĀTS”
LT “DUBLIKATAS”
HU “MÁSODLAT”
MT “DUPLIKAT”
NL “DUPLICAAT”
PL “DUPLIKAT”
PT “SEGUNDA VIA”
RO “DUPLICAT”
SL “DVOJNIK”
SK “DUPLIKÁT”
FI “KAKSOISKAPPALE”
SV “DUPLIKAT”;’
3.       Prilog IV. zamjenjuje se sljedećim:
„PRILOG IV.
IZJAVA NA RAČUNU
Izjava na računu, čiji se tekst nalazi u
nastavku, mora biti sastavljena u skladu s bilješkama. Međutim bilješke
nije potrebno otisnuti.
Bugarska verzija
Износителят
на
продуктите,
обхванати от
този
документ
(митническо
разрешение №
… (1)) декларира,
че освен
кьдето е
отбелязано друго,
тези
продукти са с
…
преференциален
произход (2).
Španjolska verzija
El exportador de los productos incluidos en el presente
documento [autorización aduanera no …(1)] declara que, salvo indicación en
sentido contrario, estos productos gozan de un origen preferencial … (2).
Hrvatska verzija
Izvoznik proizvoda obuhvaćenih ovom ispravom (carinsko
ovlaštenje br … (1)) izjavljuje da su, osim ako je drukčije izričito
navedeno, ovi proizvodi … (2) preferencijalnog podrijetla.
Češka verzija
Vývozce výrobků uvedených v tomto dokumentu
(číslo povolení … (1)) prohlašuje, že kromě zřetelně
označených mají tyto výrobky preferenční původ v … (2).
Danska verzija
Eksportøren af varer, der er omfattet af nærværende
dokument, (toldmyndighedernes tilladelse nr. …(1)), erklærer, at varerne,
medmindre andet tydeligt er angivet, har præferenceoprindelse i … (2).
Njemačka verzija
Der Ausführer (Ermächtigter Ausführer; Bewilligungs-Nr. … (1)) der
Waren, auf die sich dieses Handelspapier bezieht, erklärt, dass diese Waren,
soweit nicht anders angegeben, präferenzbegünstigte … (2) Ursprungswaren sind.
Estonska verzija
Käesoleva dokumendiga hõlmatud toodete eksportija
(tolliameti kinnitus nr … (1)) deklareerib, et need tooted on … (2)
sooduspäritoluga, välja arvatud juhul, kui on selgelt näidatud teisiti.
Grčka verzija
Ο
εξαγωγέας των
προϊόντων που
καλύπτονται
από το παρόν
έγγραφο [άδεια
τελωνείου υπ’
αριθ. … (1)] δηλώνει ότι,
εκτός εάν
δηλώνεται
σαφώς άλλως, τα
προϊόντα αυτά
είναι
προτιμησιακής
καταγωγής … (2).
Engleska verzija
The exporter of the products covered by this document
(customs authorisation No … (1)) declares that, except where otherwise clearly
indicated, these products are of … (2) preferential origin.
Francuska verzija
L’exportateur des produits couverts par le présent document
[autorisation douanière no … (1)] déclare que, sauf indication claire du
contraire, ces produits ont l’origine préférentielle … (2).
Talijanska verzija
L’esportatore delle merci contemplate nel presente
documento [autorizzazione doganale n. … (1)] dichiara che, salvo indicazione
contraria, le merci sono di origine preferenziale … (2).
Latvijska verzija
Eksportētājs produktiem, kuri ietverti šajā
dokumentā (muitas pilnvara Nr. … (1)), deklarē, ka, izņemot tur,
kur ir citādi skaidri noteikts, šiem produktiem ir priekšrocību
izcelsme no … (2).
Litavska verzija
Šiame dokumente išvardintų prekių eksportuotojas
(muitinės liudijimo Nr … (1)) deklaruoja, kad, jeigu kitaip nenurodyta,
tai yra (2) preferencinės kilmės prekės.
Mađarska verzija
A jelen okmányban szereplő áruk exportőre
(vámfelhatalmazási szám: … (1)) kijelentem, hogy eltérő egyértelmű
jelzés hianyában az áruk preferenciális … (2) származásúak.
Malteška verzija
L-esportatur tal-prodotti koperti b’dan id dokument
(awtorizzazzjoni tad-dwana nru. … (1)) jiddikjara li, ħlief fejn indikat
b’mod ċar li mhux hekk, dawn il-prodotti huma ta’ oriġini
preferenzjali … (2).
Nizozemska verzija
De exporteur van de goederen waarop dit document van
toepassing is (douanevergunning nr. … (1)), verklaart dat, behoudens
uitdrukkelijke andersluidende vermelding, deze goederen van preferentiële …
oorsprong zijn (2).
Poljska verzija
Eksporter produktów objętych tym dokumentem
(upoważnienie władz celnych nr … (1)) deklaruje, że z
wyjątkiem gdzie jest to wyraźnie określone, produkty te
mają … (2) preferencyjne
pochodzenie.
Portugalska verzija
O abaixo assinado, exportador dos produtos abrangidos pelo
presente documento [autorização aduaneira n.o … (1)], declara que, salvo
indicação expressa em contrário, estes produtos são de origem preferencial …
(2).
Rumunjska verzija
Exportatorul produselor ce fac obiectul acestui document
(autorizația vamală nr. … (1)) declară că, exceptând cazul
în care în mod expres este indicat altfel, aceste produse sunt de origine
preferențialā … (2).
Slovenska verzija
Izvoznik blaga, zajetega s tem dokumentom (pooblastilo
carinskih organov št. … (1)) izjavlja, da, razen če ni drugače jasno
navedeno, ima to blago preferencialno … (2) poreklo.
Slovačka verzija
Vývozca výrobkov uvedených v tomto dokumente (číslo
povolenia … (1)) vyhlasuje, že okrem zreteľne označených, majú tieto
výrobky preferenčný pôvod v … (2).
Finska verzija
Tässä asiakirjassa mainittujen tuotteiden viejä (tullin
lupa n:o … (1)) ilmoittaa, että nämä tuotteet ovat, ellei toisin ole selvästi
merkitty, etuuskohteluun oikeutettuja … alkuperätuotteita (2).
Švedska verzija
Exportören av de varor som omfattas av detta dokument
(tullmyndighetens tillstånd nr. … (1)) försäkrar att dessa varor, om inte annat
tydligt markerats, har förmånsberättigande … ursprung (2).
Južnoafričke
verzije
Bagwebi ba go romela ntle ditöweletöwa töeo di akaretöwago
ke tokumente ye (Nomoro ya ditöwantle ya tumelelo … (1)) ba ipolela gore ntle
le moo go laeditöwego, ditöweletöwa töe ke töa go töwa (2) ka tlhago.
Moromelli wa sehlahiswa ya sireleditsweng ke tokomane ena
(tumello ya thepa naheng No … (1)) e hlalosa hore, ka ntle ha eba ho
hlalositswe ka tsela e nngwe ka nepo, dihlahiswa tsena ke tsa …tshimoloho e
kgethilweng (2).
Moromelantle wa dikuno tse di tlhagelelang mo lokwalong le
(lokwalo lwa tumelelo ya kgethiso No … (1)) o tlhomamisa gore, ntle le fa go
tlhagisitsweng ka mokgwa mongwe, dikuno tse ke tsa … dinaga tse di thokegang
(2).
Umtfumeli ngaphandle walemikhicito lebalwe kulomculu
(ngeligunya lalokutfunyelwa ngaphandle Nombolo … (1)) lophakamisa kutsi,
ngaphandle kwalapho lekuboniswe khona ngalokucacile, lemikhicito …
ngeyendzabuko lebonelelwako (2).
Muvhambadzi wa zwibveledzwa mashangoni a nnda,
(zwibveledzwa) zwine zwa vha zwo ambiwaho kha ili linwalo (linwalo la u
neamaanda la mithelo ya zwitundwannda kana zwirumelwannda la vhu … (1)), li
khou buletshedza uri, nga nnda ha musi zwo ambiwa nga inwe ndila-vho,
zwibveledzwa hezwi ndi zwa … vhubwo hune ha khou funeseswa kana u takaleleswa
(2).
Muxavisela-vambe wa swikumiwa leswi nga eka tsalwa leri
(Xibalo xa switundziwa xa Nomboro … (1)) u boxa leswaku, handle ka laha swi
kombisiweke, swikumiwa leswi i swa ntiyiso swa xilaveko xa le henhla swinene
(2).
Die uitvoerder van die produkte gedek deur hierdie dokument
(doeanemagtiging No … (1)) verklaar dat, uitgesonderd waar andersins duidelik
aangedui, hierdie produkte van … voorkeuroorsprong (2) is.
Umthumelli-phandle wemikhiqizo ebalwe kilencwadi (inomboro
… (1)) egunyaza imikhiqizo ephumako) ubeka uthi, ngaphandle kobana kutjengiswe ngendlela
ethileko butjhatjhalazi, lemikhiqizo ine … mwelaphi enconyiswako (2).
Umthumeli weempahla ngaphandle kwelizwe wemveliso equkwa
lolu xwebhu (iirhafu zempahla zesigunyaziso Nombolo … (1)) ubhengeza ukuthi,
ngaphandle kwalapho kuboniswe ngokucacileyo, ezi mveliso … zezemvelaphi
eyamkelekileyo kunezinye (2).
Umthumeli wempahla ebhaliwe kulo mqulu iNombolo …
yokugunyaza yentela yempahla … (1) uyamemezela ukuthi, ngaphandle kokuthi
kukhonjisiwe ngokusobala, le mikhiqizo iqhamuka … endaweni ekhethekileyo (2).
   || .............................................. (3) (Mjesto i datum) ............................................ (4) (Potpis izvoznika; dodatno mora biti čitko navedeno ime osobe koja je potpisala izjavu)
(1)          Kada izjavu na računu izdaje
odobreni izvoznik u smislu članka 20. Protokola, broj ovlaštenja odobrenog
izvoznika mora biti upisan u ovaj prostor. Kada izjavu na računu ne daje
ovlašteni izvoznik, riječi u zagradama se ispuštaju ili se prostor
ostavlja praznim.
(2)          Mora se navesti podrijetlo
proizvoda. Kada se izjava na računu u cijelosti ili djelomično odnosi
na proizvode podrijetlom iz Ceute i Melille u smislu članka 36. Protokola,
izvoznik ih mora jasno navesti u ispravi na kojoj se izdaje deklaracija s pomoću
simbola „CM”.
(3)          Ovi se navodi mogu ispustiti ako su
podaci sadržani u samoj ispravi.
(4)          Vidjeti članak 19. stavak 5.
Protokola. U slučajevima kada izvoznik ne mora vlastoručno potpisati
izjavu, izuzeće od obveze potpisa znači i izuzeće od obveze
navođenja imena potpisnika.”
POGLAVLJE II.
PRIJELAZNE ODREDBE
Članak 4.
Roba na putu ili u
privremenoj pohrani
1.           Odredbe TDCA-a primjenjuju se
na robu koja se izvozi bilo iz Republike Južne Afrike u Republiku Hrvatsku ili
iz Republike Hrvatske u Republiku Južnu Afriku, a koja je u skladu s odredbama
Protokola 1. TDCA-a i koja je 1. srpnja 2013. bila bilo na putu ili u
privremenoj pohrani u carinskom skladištu ili u slobodnoj zoni u Južnoj Africi
ili u Hrvatskoj.
2.           U takvim se slučajevima
dodjeljuje povlašteni tretman, uz uvjet podnošenja carinskim tijelima zemlje
uvoznice, u roku od četiri mjeseca od datuma stupanja na snagu Protokola,
dokaza o podrijetlu koji su naknadno izdala carinska tijela države izvoznice.
POGLAVLJE III.
OPĆE I ZAVRŠNE
ODREDBE
Članak 5.
Ovaj Protokol čini sastavni dio TDCA-a.
Članak 6.
1.           Ovaj Protokol odobravaju
Europska unija i njezine države članice i Republika Južna Afrika u skladu
sa svojim unutarnjim postupcima.
2.           Ugovorne stranke
međusobno se obavješćuju o dovršetku odgovarajućih postupaka
navedenih u stavku 1. Isprave o odobrenju polažu se kod Glavnog tajništva
Vijeća Europske unije.
3.           Do stupanja Protokola na
snagu, ugovorne stranke su suglasne da će se Protokol početi
privremeno primjenjivati deset (10) dana od primitka obavijesti Europske unije o
privremenoj primjeni ili ratifikacije od strane Republike Južne Afrike, pri
čemu se mjerodavnim smatra kasniji događaj. O privremenoj primjeni
obavješćuje se glavni tajnik Vijeća Europske unije i ministar
trgovine i industrije Republike Južne Afrike ili njegov nasljednik.
4.           Po privremenoj primjeni
smatrat će se da se sva upućivanja u ovom Protokolu na „stupanje na
snagu” odnose na datum kada na snagu stupa privremena primjena.
Članak 7.
1.           Ovaj Protokol stupa na snagu
prvog dana prvog mjeseca koji slijedi nakon dana polaganja zadnje isprave o
odobrenju.
2.           Neovisno o stavku 1.,
ugovorne stranke suglasne su primjenjivati članke 3. i 4. ovog Protokola s
učinkom od 1. srpnja 2013.
Članak 8.
Ovaj je Protokol sastavljen u dva primjerka, na bugarskom, češkom,
danskom, engleskom, estonskom, finskom, francuskom, grčkom, hrvatskom,
latvijskom, litavskom, mađarskom, malteškom, nizozemskom, njemačkom,
poljskom, portugalskom, rumunjskom, slovačkom, slovenskom, španjolskom,
švedskom i talijanskom jeziku te na službenim jezicima Južne Afrike osim na
engleskom, tj. na sepediju, sesothou, setswani, siSwatiju, tshivendi, xitsongi,
afrikaansu, isiNdbeleu, isiXhosi i isiZuluu, pri čemu je svaki od tih
tekstova jednako vjerodostojan.